# NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## IX. volebné obdobie

Č.: KNR-VKM-0777/2024

**324a**

# Spoločná správa

**výborov Národnej rady Slovenskej republiky o prerokovaní vládneho návrhu zákona**, **ktorým sa mení a dopĺňa zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov a o zmene a doplnení niektorých zákonov (tlač 324a) v druhom čítaní.**

---------------------------------------------------------------------------------------------------------------

 Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborovNárodnej rady Slovenskej republiky:

**I.**

Národná rada Slovenskej republiky 20. júna 2024 rozhodla, že prerokuje vládny návrh zákona v skrátenom legislatívnom konaní.

Národná rada Slovenskej republiky dňa 27. júna 2024 rozhodla o tom, že vládny návrh zákona, ktorým sa mení a dopĺňa zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov a o zmene a doplnení niektorých zákonov **(tlač 324)** prerokuje v druhom čítaní a pridelila ho na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre hospodárske záležitosti a

Výboru Národnej rady Slovenskej republiky pre kultúru a médiá.

Uvedené výbory predmetný návrh zákona prerokovali.

 **II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Vládny návrh zákona, ktorým sa mení a dopĺňa zákon č. 264/2022 Z. z. o mediálnych službách a o zmene a doplnení niektorých zákonov (zákon o mediálnych službách) v znení neskorších predpisov a o zmene a doplnení niektorých zákonov (tlač 324) výbory prerokovali a odporučili **schváliť:**

Ústavnoprávny výbor Národnej rady Slovenskej republiky uznesením č. 125
z 27. júna 2024,

Výbor Národnej rady Slovenskej republiky pre hospodárske záležitosti uznesením
č. 85 z 27. júna 2024 a

Výbor Národnej rady Slovenskej republiky pre kultúru a médiá uznesením č. 31
z  27. júna 2024.

**IV.**

 Výbory Národnej rady Slovenskej republiky, ktoré predmetný návrh zákona prerokovali, prijali tieto **pozmeňujúce a doplňujúce návrhy:**

1. V čl. I sa za bod 33 vkladá nový bod 34, ktorý znie:

„34. V § 125 ods. 2 písm. d) sa slová „ods. 3“ nahrádzajú slovami „ods. 4“.“.

Ďalšie body návrhu zákona sa primerane prečíslujú.

Nový bod 34 nadobúda účinnosť dňom vyhlásenia zákona, čo sa premietne do článku upravujúceho účinnosť.

Legislatívno-technická úprava vnútorného odkazu v nadväznosti na doplnenie nového ustanovenia v § 226.

Výbor NR SR pre kultúru a médiá

 **Gestorský výbor odporúča schváliť**

1. V Čl. I bode 36 sa slová „ods. 15 a ods. 16“ nahrádzajú slovami „ods. 12 a 13“.

Legislatívno-technická úprava.

Výbor NR SR pre kultúru a médiá

 **Gestorský výbor odporúča schváliť**

1. V čl. I bode 37 v § 133a ods. 3 sa slová „odseku 4“ nahrádzajú slovami „odseku 5“.

Legislatívno-technická úprava vnútorného odkazu.

Výbor NR SR pre kultúru a médiá

 **Gestorský výbor odporúča schváliť**

1. V čl. I bode 37 v § 133b ods. 1 sa slová „primerane predpokladať“ nahrádzajú slovami „odôvodnene predpokladať“.

Legislatívno-technická úprava v súlade so zaužívanou terminológiou v slovenskom právnom poriadku.

Výbor NR SR pre kultúru a médiá

 **Gestorský výbor odporúča schváliť**

1. V čl. I bode 37 v § 133c ods. 2 sa slová „pokutu podľa § 145a ods. 2 a penále podľa § 145a ods. 4“ nahrádzajú slovami „pokutu podľa § 145b ods. 2 a penále podľa § 145b ods. 4“.

Legislatívno-technická úprava vnútorného odkazu.

Výbor NR SR pre kultúru a médiá

 **Gestorský výbor odporúča schváliť**

1. V čl. I bode 37 v § 133d ods. 4 sa slovo „oznámením“ nahrádza slovom „právoplatnosťou“.

Vzhľadom na skutočnosť, že voči rozhodnutiu regulátora je možné odvolanie, navrhujeme, aby predbežné opatrenie zaniklo až právoplatnosťou rozhodnutia vo veci samej.

Výbor NR SR pre kultúru a médiá

 **Gestorský výbor odporúča schváliť**

1. V čl. I bode 37 v § 133f ods. 2 sa slová „ide o trestný čin ohrozujúci“ nahrádzajú slovami „napĺňa znaky trestného činu ohrozujúceho“.

Legislatívno-technická úprava v súlade so zaužívanou terminológiou v predmetnom zákone (napr. § 151 ods. 2).

Výbor NR SR pre kultúru a médiá

 **Gestorský výbor odporúča schváliť**

1. V čl. I bode 37 v § 133g ods. 4 sa za slová „§ 133e“ vkladá čiarka a slová „§ 135 ods. 5“.

Z dôvodu jednoznačnosti sa navrhuje doplniť, že počas plynutia lehoty na splnenie záväzku na zabezpečenie súladu, ktorý bol vyhlásený za záväzný podľa § 133e ods. 1, lehoty na rozhodnutie o uložení sankcie neplynú ani v konaniach vedených voči poskytovateľom online sprostredkovateľských služieb a poskytovateľom internetového vyhľadávača.

Výbor NR SR pre kultúru a médiá

 **Gestorský výbor odporúča schváliť**

1. V čl. I sa vypúšťajú body 38, 40, 45, 47, 52 a 53.

Ďalšie body návrhu zákona sa primerane prečíslujú.

 Vypustenie bodov sa premietne do článku upravujúceho účinnosť.

Legislatívno-technická úprava.

Výbor NR SR pre kultúru a médiá

 **Gestorský výbor odporúča schváliť**

1. V čl. I sa za bod 38 vkladá nový bod 39, ktorý znie:

„39. V § 134 úvodnej vete sa za slovo „zákonom“ vkladajú slová „alebo osobitnými predpismi65e)“.“.

Ďalšie body návrhu zákona sa primerane prečíslujú.

Nový bod 39 nadobúda účinnosť dňom vyhlásenia zákona, čo sa premietne do článku upravujúceho účinnosť.

Legislatívno-technická úprava.

Výbor NR SR pre kultúru a médiá

 **Gestorský výbor odporúča schváliť**

1. Ustanovenie čl. I bod 41 nadobúda účinnosť dňom vyhlásenia zákona, čo sa premietne do článku upravujúceho účinnosť.

Legislatívno-technická úprava.

Výbor NR SR pre kultúru a médiá

 **Gestorský výbor odporúča schváliť**

1. V čl. I bode 44 v § 135 ods. 8 sa slová „§ 145a a 145b“ nahrádzajú slovami „§145b ods. 1 písm. a) a §145c“ a slová „osobitných predpisov.91a)“ sa nahrádzajú slovami „osobitného predpisu.91a)“.

Poznámka pod čiarou k odkazu 91a znie:

„91a) Čl. 51 ods. 5 nariadenia (EÚ) 2022/2065.“.

Z dôvodu jednoznačnosti sa navrhuje precizovať, aké kritéria je regulátor povinný zohľadniť pri ukladaní pokút podľa Nariadenia (EÚ) 2022/2065.

Výbor NR SR pre kultúru a médiá

 **Gestorský výbor odporúča schváliť**

1. Ustanovenie čl. I bod 48 nadobúda účinnosť dňom vyhlásenia zákona, čo sa premietne do článku upravujúceho účinnosť.

Legislatívno-technická úprava.

Výbor NR SR pre kultúru a médiá

 **Gestorský výbor odporúča schváliť**

1. V čl. I bode 51 sa v úvodnej vete slová „§ 145 sa vkladajú § 145a a 145b“ nahrádzajú slovami „§ 145a sa vkladajú § 145b a 145c“, § 145a sa označuje ako § 145b a § 145b sa označuje ako § 145c vrátane odkazov v týchto paragrafoch.

Legislatívno-technická úprava.

Výbor NR SR pre kultúru a médiá

 **Gestorský výbor odporúča schváliť**

1. V čl. I bode 51 v § 145a ods. 1 sa v písm. a) vypúšťajú slová „(Ú. v. EÚ L 277, 27. 10. 2022)“ a v písm. b) sa vypúšťajú slová „(Ú. v. EÚ L 186, 11. 7. 2019)“.

Legislatívno-technická úprava.

Výbor NR SR pre kultúru a médiá

 **Gestorský výbor odporúča schváliť**

1. V čl. I bod 64 znie:

„64. V § 153 ods. 4 sa za slovo „môže“ vkladajú slová „ do desiatich dní odo dňa doručenia rozhodnutia“.“.

Navrhuje sa jednoznačne špecifikovať okamih, od ktorého začína plynúť lehota na podanie námietky.

Výbor NR SR pre kultúru a médiá

 **Gestorský výbor odporúča schváliť**

1. V čl. I bode 74 v § 226 ods. 3 sa za slová „poskytovateľom sprostredkovateľských služieb“ vkladá čiarka a slová „poskytovateľom online sprostredkovateľských služieb a poskytovateľom internetového vyhľadávača“ a odkaz 66a nad slovom „predpisu“ sa nahrádza odkazom 65e .

Navrhuje sa jednoznačne špecifikovať, že režim ochrany osobných údajov upravený v § 226 ods. 3 sa vzťahuje aj na osobné údaje spracúvané na účely výkonu dohľadu podľa Nariadenia (EÚ) 2019/1150 nad poskytovateľmi online sprostredkovateľských služieb a poskytovateľmi internetového vyhľadávača.

Výbor NR SR pre kultúru a médiá

 **Gestorský výbor odporúča schváliť**

1. V čl. III bode 5 v § 41 ods. 7 sa slovo „a“ nahrádza čiarkou a za slová „§ 49“ sa vkladajú slová „a § 53 až 68“.

Keďže sa podľa navrhovaného § 41 ods. 8 proti rozhodnutiu komisie nemožno odvolať, ani podať mimoriadny opravný prostriedok, navrhuje sa explicitne vyňať ustanovenia správneho poriadku upravujúce možnosť podať riadne a mimoriadne opravné prostriedky.

Výbor NR SR pre kultúru a médiá

 **Gestorský výbor odporúča schváliť**

1. V čl. III sa za bod 5 vkladá nový bod 6, ktorý znie:

„6. Za § 43d sa vkladá § 43e, ktorý vrátane nadpisu znie:

„**§ 43e**

**Prechodné ustanovenie k úpravám účinným dňom vyhlásenia**

Konanie o uložení pokuty podľa § 41 ods. 1 začaté pred dňom účinnosti tohto zákona, ktoré nebolo právoplatne skončené, sa dokončí podľa právnych predpisov účinných do dňa účinnosti tohto zákona.“.“.

Nový bod 6 nadobúda účinnosť dňom vyhlásenia zákona, čo sa premietne do článku upravujúceho účinnosť.

V nadväznosti na novú úpravu lehôt § 41 ods. 5 sa navrhuje doplniť prechodné ustanovenie vo vzťahu k prebiehajúcim konaniam pred Komisiu na ochranu maloletých.

Výbor NR SR pre kultúru a médiá

 **Gestorský výbor odporúča schváliť**

 **V.**

Gestorský výbor na základe stanovísk výborov, vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky odporúča Národnej rade Slovenskej republiky uvedený návrh zákona (tlač 324) **schváliť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť.

O pozmeňujúcich a doplňujúcich návrhoch uvedených v  IV. časti tejto spoločnej správy gestorský výbor odporúča hlasovať:

spoločne o bodoch **1 až 19** s odporúčaním **schváliť.**

Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá č. 32 z 27. júna 2024.

Týmto uznesením výbor zároveň poveril spoločného spravodajcu **Romana Michelka** predložiť návrhy v zmysle príslušných ustanovení rokovacieho poriadku Národnej rady Slovenskej republiky.

Bratislava 27. júna 2024

**Roman Michelko, v. r.**

predseda

Výboru Národnej rady Slovenskej republiky pre kultúru a médiá